Ծնվել է 1982թ. օգոստոսի 28-ին, Երևանում: 4 տարեկան հասակից սկսել է նվագել ջութակ, 13 տարեկանից` հարվածային գործիքներ: Որպես թմբկահար 1997-2010թթ նվագել է «The Kings' Cross», 2002-10թթ` «Էմփիրեյ», 2005-10թթ` «Sworn», 2007-10թթ` «The Beautified Project» խմբերում: 2001-10թթ եղել է «Օկսենհեմ» ռոք խմբի անդամ (ջութակահար): 2004թ-ից «Սթրայֆ» ռոք խմբի թմբկահարն է: 2010թ. հանդես է եկել Յան Գիլանի և Հայաստանի պետական Ֆիլհարմոնիկ նվագախմբի հետ համատեղ համերգի շրջանակներում: Համերգային շրջագայություններով հանդես է եկել բազմաթիվ երկրներում: Համագործակցել է մի շարք խմբերի հետ: Որպես թմբկահար և ջութակահար` ներկայացել է ավելի քան 20 ձայնասկավառակներում: